CELEX: 32018R1992
Language: sk
Date: 2018-12-14 00:00:00
Title: Vykonávacie nariadenie Komisie (EÚ) 2018/1992 zo 14. decembra 2018, ktorým sa mení vykonávacie nariadenie (EÚ) č. 1191/2014, pokiaľ ide o nahlasovanie údajov v zmysle článku 19 nariadenia (EÚ) č. 517/2014 v súvislosti s fluorovanými uhľovodíkmi uvádzanými na trh v Spojenom kráľovstve a Únii pozostávajúcej z 27 členských štátov

17.12.2018   
               
               
                  SK
               
               
                  Úradný vestník Európskej únie
               
               
                  L 320/25
               
            
         VYKONÁVACIE NARIADENIE KOMISIE (EÚ) 2018/1992
         zo 14. decembra 2018,
         ktorým sa mení vykonávacie nariadenie (EÚ) č. 1191/2014, pokiaľ ide o nahlasovanie údajov v zmysle článku 19 nariadenia (EÚ) č. 517/2014 v súvislosti s fluorovanými uhľovodíkmi uvádzanými na trh v Spojenom kráľovstve a Únii pozostávajúcej z 27 členských štátov
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Európskeho parlamentu a Rady (EÚ) č. 517/2014 zo 16. apríla 2014 o fluorovaných skleníkových plynoch, ktorým sa zrušuje nariadenie (ES) č. 842/2006 (1), a najmä na jeho článok 19 ods. 7,
         keďže:
         
                     (1)
                  
                  
                     Vo vykonávacom nariadení Komisie (EÚ) č. 1191/2014 (2) sa určuje formát a spôsob predkladania informácií uvedených článku 19 nariadenia Európskeho parlamentu a Rady (EÚ) č. 517/2014.
                  
               
                     (2)
                  
                  
                     V nariadení (EÚ) č. 517/2014 sa stanovuje, že v záujme postupného znižovania množstiev fluorovaných uhľovodíkov sa na ich uvádzanie na trh Únie výrobcami alebo dovozcami vzťahuje ročná kvóta. Tieto kvóty pre výrobcov a dovozcov sa vypočítavajú na základe referenčných hodnôt stanovených Komisiou na základe ročného priemeru množstiev fluorovaných uhľovodíkov, ktoré výrobcovia alebo dovozcovia nahlásili podľa článku 19 nariadenia (EÚ) č. 517/2014 od 1. januára 2015 v súlade s prílohou V k uvedenému nariadeniu.
                  
               
                     (3)
                  
                  
                     Keďže Spojené kráľovstvo 29. marca 2017 oznámilo v súlade s článkom 50 Zmluvy o Európskej únii svoj úmysel vystúpiť z Únie, zmluvy sa na Spojené kráľovstvo prestanú vzťahovať odo dňa nadobudnutia platnosti dohody o vystúpení, alebo ak dohoda nenadobudne platnosť, dva roky od uvedeného oznámenia, pokiaľ Európska rada po dohode so Spojeným kráľovstvom nerozhodne o predĺžení tejto lehoty. Bez toho, aby boli dotknuté ustanovenia dohody o vystúpení, sa preto nariadenie (EÚ) č. 517/2014 uplatňuje iba dovtedy, kým Spojené kráľovstvo neprestane byť členským štátom.
                  
               
                     (4)
                  
                  
                     Vzhľadom na oznámenie Spojeného kráľovstva podľa článku 50 Zmluvy o Európskej únii je dôležité zabezpečiť, aby boli k dispozícii presné údaje o uvádzaní fluorovaných uhľovodíkov na trh v Únii po vystúpení Spojeného kráľovstva na účely prepočtu referenčných hodnôt podľa článku 16 ods. 3 nariadenia (EÚ) č. 517/2014, ktorý sa má uskutočniť v roku 2020.
                  
               
                     (5)
                  
                  
                     Príloha k vykonávaciemu nariadeniu (EÚ) č. 1191/2014 by sa preto mala zmeniť tak, aby sa v nej samostatne uvádzali množstvá fluorovaných uhľovodíkov, ktoré sa uvádzajú na trh v Spojenom kráľovstve a v Únii pozostávajúcej z 27 členských štátov.
                  
               
                     (6)
                  
                  
                     Nahlasované údaje týkajúce sa fluorovaných uhľovodíkov uvádzaných na trh však treba v prípade Spojeného kráľovstva a Únie pozostávajúcej z 27 členských štátov samostatne uvádzať až potom, keď sa už na Spojené kráľovstvo nebude vzťahovať a ani sa v ňom nebude uplatňovať právo Únie. Zmena vykonávacieho nariadenia (EÚ) č. 1191/2014 je preto potrebná len v súvislosti s nahlasovaním údajov za kalendárny rok 2018 a do roku (vrátane neho), keď Spojené kráľovstvo opustí Úniu a prestane sa naň vzťahovať a na jeho území uplatňovať právo Únie.
                  
               
                     (7)
                  
                  
                     S cieľom zabezpečiť uplatňovanie samostatného vykazovania nahlasovacích povinností v súvislosti s predkladaním údajov za kalendárny rok 2018, keď treba dané údaje predložiť do 31. marca 2019, by mala zmena predmetnej povinnosti nadobudnúť účinnosť a začať sa uplatňovať ešte pred daným termínom. Pokiaľ ide o všetky nasledujúce roky, termínom na predloženie nahlasovaných údajov by mal byť 31. marec.
                  
               
                     (8)
                  
                  
                     V prípade množstiev fluorovaných uhľovodíkov, ktoré je potrebné nahlasovať v súlade s prílohou k tomuto vykonávaciemu aktu ako množstvá uvedené na trh Spojeného kráľovstva, by malo ísť o množstvá prvýkrát uvedené na trh Spojeného kráľovstva.
                  
               
                     (9)
                  
                  
                     Opatrenia stanovené v tomto nariadení sú v súlade so stanoviskom výboru zriadeného podľa článku 24 ods. 1 nariadenia (EÚ) č. 517/2014,
                  
               PRIJALA TOTO NARIADENIE:
         
            Článok 1
            Príloha k vykonávaciemu nariadeniu (EÚ) č. 1191/2014 sa mení v súlade s prílohou k tomuto nariadeniu.
         
         
            Článok 2
            Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 14. decembra 2018
            
               
                  Za Komisiu
               
               
                  predseda
               
               Jean-Claude JUNCKER
            
         
         
            (1)  Ú. v. EÚ L 150, 20.5.2014, s. 195.
         
            (2)  Vykonávacie nariadenie Komisie (EÚ) č. 1191/2014 z 30. októbra 2014, ktorým sa určuje formát a spôsob nahlasovania informácií podľa článku 19 nariadenia Európskeho parlamentu a Rady (EÚ) č. 517/2014 o fluorovaných skleníkových plynoch (Ú. v. EÚ L 318, 5.11.2014, s. 5).
      
      
         
            PRÍLOHA
            Do prílohy k vykonávaciemu nariadeniu (EÚ) č. 1191/2014 sa dopĺňa tento oddiel 13a:
            
               „Oddiel 13a: Vyplnia výrobcovia a dovozcovia plynov – článok 19 ods. 1 nariadenia (EÚ) č. 517/2014 a body 1 a) až 1 d); body 2 a), 2 b) a 2 d), body 3 a) a 3 b) prílohy VII k nariadeniu (EÚ) č. 517/2014.
               
               Uplatňuje sa po prvýkrát na nahlasovanie činností vykonaných v roku 2018 (najneskôr do 31. marca 2019) a do roku (vrátane neho), keď sa na Spojené kráľovstvo prestane vzťahovať a na jeho území sa prestane uplatňovať právo Únie.
               Množstvá sa nahlasujú v metrických tonách s presnosťou na tri desatinné miesta, a to samostatne v prípade každého plynu uvedeného v oddiele 1 prílohy I k nariadeniu (EÚ) č. 517/2014 alebo zmesí obsahujúcich aspoň jeden z uvedených plynov alebo v prípade každého plynu alebo zmesi obsiahnutých v dovezených predmiešaných polyoloch.
               
                            
                        
                        
                           
                              AUTOMATICKY VYPOČÍTANÉ MNOŽSTVÁ
                           
                        
                        
                           POZNÁMKY
                        
                     
                           13aA
                        
                        
                           Množstvo fluorovaných uhľovodíkov fyzicky uvedené na trh, okrem vyňatých použití
                        
                        
                           13aA = 4M – súčet vyňatých použití uvedených v oddiele 5 (5A – 5F)
                        
                      
                        
                           
                              INFORMÁCIE, KTORÉ SA MAJÚ NAHLASOVAŤ
                           
                        
                     
                           13aB
                        
                        
                           kde: množstvo po prvýkrát uvedené na trh Spojeného kráľovstva
                        
                        
                           Netreba zahrnúť množstvá uvedené na trh Spojeného kráľovstva, následne však vo veľkom dodané na trh Únie (bez Spojeného kráľovstva).
                           Treba zahrnúť veľké množstvá dodané na trh Spojeného kráľovstva, ktoré boli predtým uvedené na trh Únie (bez Spojeného kráľovstva).
                        
                      
                        
                           
                              AUTOMATICKY VYPOČÍTANÉ MNOŽSTVÁ
                           
                        
                     
                           13aC
                        
                        
                           kde: množstvo uvedené na trh Únie, a to bez Spojeného kráľovstva
                        
                        
                           13aC = 13aA – 13aB“